CELEX: 32015D1993
Language: hu
Date: 2015-10-22 00:00:00
Title: A Tanács (EU) 2015/1993 határozata (2015. október 22.) az egyrészről az Európai Unió és az Európai Atomenergia-közösség, másrészről Koszovó közötti stabilizációs és társulási megállapodásnak az Európai Atomenergia-közösség nevében az Európai Bizottság által történő megkötésének jóváhagyásáról

6.11.2015   
            
            
               HU
            
            
               Az Európai Unió Hivatalos Lapja
            
            
               L 290/14
            
         A TANÁCS (EU) 2015/1993 HATÁROZATA
   (2015. október 22.)
   az egyrészről az Európai Unió és az Európai Atomenergia-közösség, másrészről Koszovó (1) közötti stabilizációs és társulási megállapodásnak az Európai Atomenergia-közösség nevében az Európai Bizottság által történő megkötésének jóváhagyásáról
   AZ EURÓPAI UNIÓ TANÁCSA,
   tekintettel az Európai Atomenergia-közösséget létrehozó szerződésre és különösen annak 101. cikkének második bekezdésére,
   tekintettel az Európai Bizottság ajánlására,
   mivel:
   
               (1)
            
            
               A Tanács 2013. június 21-én felhatalmazta az Európai Bizottságot, hogy tárgyalásokat kezdjen Koszovóval a stabilizációs és társulási megállapodásról (a továbbiakban: a megállapodás). A megállapodás 2014. július 25-i parafálásával a tárgyalások sikeresen lezárultak.
            
         
               (2)
            
            
               A megállapodás az Európai Atomenergia-közösség (a továbbiakban: a Közösség) hatáskörébe tartozó kérdésekre is kiterjed.
            
         
               (3)
            
            
               Ezért a megállapodást az Euratom-szerződés hatálya alá tartozó kérdések tekintetében a Közösség nevében is meg kell kötni.
            
         
               (4)
            
            
               A megállapodás aláírása és megkötése külön eljárás tárgyát képezi az Európai Unióról szóló szerződés, illetve az Európai Unió működéséről szóló szerződés hatálya alá tartozó kérdések tekintetében.
            
         
               (5)
            
            
               E megállapodás nem érinti a tagállamok Koszovó jogállására vonatkozó álláspontját, amelyről a nemzeti gyakorlatnak és a nemzetközi jognak megfelelően születik majd döntés.
            
         
               (6)
            
            
               Ezenfelül az e határozatban és a megállapodás szövegében alkalmazott kifejezések, szövegezés vagy meghatározások egyike sem, illetve a megállapodás megkötéséhez szükséges jogalap alkalmazása sem jelenti azt, hogy a Közösség önálló államként ismerné el Koszovót, sem azt, hogy az egyes tagállamok elismernék Koszovót ilyen minőségben, hogy ha ezt korábban nem tették meg.
            
         
               (7)
            
            
               Jóvá kell hagyni a megállapodásnak a Bizottság által a Közösség nevében történő megkötését, a Közösség hatáskörébe tartozó kérdések tekintetében.
            
         ELFOGADTA EZT A HATÁROZATOT:
   1. cikk
   Az Európai Unió és az Európai Atomenergia-közösség, valamint Koszovó közötti stabilizációs és társulási megállapodásnak a Bizottság által a Közösség nevében történő megkötését a Tanács jóváhagyja (2).
   2. cikk
   E határozat nem érinti a tagállamok és a Közösség Koszovó jogállására vonatkozó álláspontját.
   3. cikk
   Ez a határozat az elfogadásának napján lép hatályba.
   
      Kelt Luxembourgban, 2015. október 22-én.
      
         
            a Tanács részéről
         
         
            az elnök
         
         F. ETGEN
      
   
   
      (1)  Ez a megnevezés nem érinti a jogállással kapcsolatos álláspontokat, továbbá összhangban van az 1244/1999 ENSZ BT-határozattal és a Nemzetközi Bíróságnak a koszovói függetlenségi nyilatkozatról szóló véleményével.
   
      (2)  A megállapodás szövegét a megállapodásnak az Unió nevében történő megkötéséről szóló, tanácsi határozathoz csatolták.